钦定古今图书集成/明伦汇编/氏族典/第089卷 > 卢亿
## 钦定古今图书集成/明伦汇编/氏族典/第089卷 > 卢亿

按《宋史卢多逊传》，“多逊父亿，字子元，少笃学，以孝悌
闻。举明经，调补新乡主簿，秩满，复试进士、校书郎、集
贤校理。晋天福中，迁著作佐郎，出为郓州观察支使。
清介自持，会景延广镇天平，表亿掌书记，留守西洛，
又表为判官。汉初，以魏王承训为开封尹，授亿水部
员外郎，充推官。周初为侍御史，俄以本官知杂事，加”
左司员外郎，迁主客、度支郎中，并兼弘文馆直学士。
世宗晏驾，为山陵判官，出为河南令。宋初，迁少尹。亿
性恬退，闻其子多逊知《制诰》，即上章求解。乾德二年，
以少府监致仕。